หุ้นดาวโจนส์ปิดลบ 42.47 จุด
ดัชนีดาวโจนส์ตลาดหุ้นนิวยอร์กปิดลบ42.47 จุดที่ 15,233. 22 จุดข้อมูลเศรษฐกิจสหรัฐอ่อนแอฉุด
17 พ.ค. 2556

ดัชนีดาวโจนส์ตลาดหุ้นนิวยอร์กปิดลบ42.47 จุดที่ 15,233. 22 จุดข้อมูลเศรษฐกิจสหรัฐอ่อนแอฉุด
ดัชนีเฉลี่ยอุตสหกรรมดาวโจนส์ปิดลบ 42.47 จุด หรือ 0.28% แตะที่ 15,233. 22 จุด ดัชนี S&amp;P 500 ปิดลบ 8.31 จุด หรือ 0.50% แตะที่ 1,650.47 จุด และดัชนี Nasdaq ปิดลบ 6.37 จุด หรือ 0.18% แตะที่ 3,465.24 จุด
ข้อมูลเศรษฐกิจที่อ่อนแอของสหรัฐซึ่งได้มีการเปิดเผยเมื่อช่วงค่ำวานนี้ตามเวลาไทย ได้ส่งผลให้ตลาดปิดในแดนลบและทำให้ภาวะการซื้อขายเป็นไปอย่างซบเซาตลอดวัน โดยสหรัฐเปิดเผยว่าจำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 11 พ.ค. เพิ่มขึ้น 32,000 ราย สู่ระดับ 360,000 ราย มากกว่าที่นักวิเคราะห์คาดว่าตัวเลขดังกล่าวจะเพิ่มขึ้นแตะระดับ 330,000 ราย ซึ่งเพิ่มขึ้นในอัตราที่รวดเร็วที่สุดในรอบ 6 เดือน และสะท้อนให้เห็นว่าเศรษฐกิจสหรัฐได้รับผลกระทบจากมาตรการลดงบประมาณรายจ่ายของรัฐบาลกลางสหรัฐโดยอัตโนมัติ (sequestration)